b'\n_START_ARTICLE_\nDark Blue (elokuva)\n_START_SECTION_\nJuoni\n_START_PARAGRAPH_\nDark Bluen tarina sijoittuu huhtikuuhun 1992, hieman ennen kuin nelj\xc3\xa4 valkoista poliisia saavat vapauttavan tuomion mustan Rodney Kingin pahoinpitelyst\xc3\xa4, mist\xc3\xa4 sitten seurasivat Los Angelesin mellakat 1992. Roturistiriidoin ladattuna ajankohtana LAPD:n erikoisryhm\xc3\xa4 saa selvitt\xc3\xa4\xc3\xa4kseen neloismurhan. Kovaotteinen veteraanirikosetsiv\xc3\xa4 Eldon Perry (Kurt Russell) saa suojatikseen nuoren Bobby Keough\xe2\x80\x99n (Scott Speedman) ja antaa t\xc3\xa4lle ensituntuman poliisin korruptoituneeseen maailmaan. Perry saa vastaansa apulaispoliisip\xc3\xa4\xc3\xa4llikk\xc3\xb6 Hollandin (Ving Rhames), joka haluaa tehd\xc3\xa4 lopun Perryn omavaltaisille toimintatavoille.'